EA-MTLS-BJC เข้า SET50 ตามคาด ฟากSET100หน้าใหม่13หุ้น!
ตลท. ประกาศรายชื่อหุ้นเข้าคำนวณ SET50 และ SET100 รอบครึ่งปีหลังปี 60 EA-MTLS-BJC เข้านวณ SET50 ตามคาด ฟาก SET100 เข้าใหม่ 13 หุ้น!
16 มิ.ย. 2560

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศรายชื่อหลักทรัพย์ที่จะใช้คำนวณดัชนี SET50 ดัชนี SET100 ดัชนี SETHD และ ดัชนี sSET ในช่วงครึ่งปีหลัง (1 กรกฎาคม – 31 ธันวาคม) ของปี 2560
โดยดัชนี SET50 มีหลักทรัพย์เข้าใหม่ 7 หลักทรัพย์ ประกอบด้วย บริษัท เบอร์ลี่ ยุคเกอร์ จำกัด (มหาชน) หรือ BJC, บริษัท บ้านปู เพาเวอร์ จำกัด (มหาชน) หรือ BPP, บริษัท พลังงานบริสุทธิ์ จำกัด (มหาชน) หรือ EA, บริษัท เมืองไทย ลิสซิ่ง จำกัด (มหาชน) หรือ MTLS
รวมทั้ง บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH, บริษัท ปูนซีเมนต์นครหลวง จำกัด (มหาชน) หรือ SCCC และ บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO
โดยหลักทรัพย์ทั้งหมดที่อยู่ในดัชนี SET50 มีมูลค่าหลักทรัพย์ตามราคาตลาดรวมประมาณ 10 ล้านล้านบาท ซึ่งคิดเป็น 65% ของมูลค่าหลักทรัพย์ตามราคาตลาดของหลักทรัพย์ทั้งหมดในตลาดหลักทรัพย์ฯ ณ สิ้นเดือนพ.ค.60
ส่วนดัชนี SET100 มีหลักทรัพย์เข้าใหม่ 13 หลักทรัพย์ ได้แก่ บริษัท อนันดา ดีเวลลอปเม้นท์ จำกัด (มหาชน) หรือ ANAN, บริษัท บีซีพีจี จำกัด (มหาชน) หรือ BCPG, บริษัท เบอร์ลี่ ยุคเกอร์ จำกัด (มหาชน) หรือ BJC, บริษัท บ้านปู เพาเวอร์ จำกัด (มหาชน) หรือ BPP, บริษัท พลังงานบริสุทธิ์ จำกัด (มหาชน) หรือ EA
รวมทั้งบริษัท จีเอฟพีที จำกัด (มหาชน) หรือ GFPT, บริษัท มาลีกรุ๊ป จำกัด (มหาชน) หรือ MALEE, บริษัท เมก้า ไลฟ์ไซแอ็นซ์ จำกัด (มหาชน) หรือ MEGA, บริษัท โมโน เทคโนโลยี จำกัด (มหาชน) หรือ MONO, บริษัท โพลีเพล็กซ์ (ประเทศไทย) จำกัด (มหาชน) หรือ PTL, บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH, บริษัท ปูนซีเมนต์นครหลวง จำกัด (มหาชน) หรือ SCCC และบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK
โดยหลักทรัพย์ทั้งหมดที่อยู่ในดัชนี SET100 มีมูลค่าหลักทรัพย์ตามราคาตลาดรวมประมาณ 12 ล้านล้านบาท คิดเป็น 75% ของมูลค่าหลักทรัพย์ตามราคาตลาดของหลักทรัพย์ทั้งหมดในตลาดหลักทรัพย์ฯ ณ สิ้นเดือนพ.ค.560
ด้านดัชนี SETHD มีหลักทรัพย์เข้าใหม่ 4 หลักทรัพย์ ได้แก่ บริษัท อนันดา ดีเวลลอปเม้นท์ จำกัด (มหาชน) หรือ ANAN, ธนาคารกสิกรไทย จำกัด (มหาชน) หรือ KBANK, บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHBANK และบริษัท โรบินสัน จำกัด (มหาชน) หรือ ROBINS
โดยหลักทรัพย์ที่อยู่ในดัชนี SETHD มีอัตราผลตอบแทนเงินปันผลเฉลี่ย 4.29 % สูงกว่าอัตราผลตอบแทนเงินปันผลของตลาดหลักทรัพย์ฯ โดยรวม ซึ่งมีค่าเฉลี่ยอยู่ที่ 3.11% ณ สิ้นเดือนพ.ค.60
ขณะที่ดัชนี sSET มีหลักทรัพย์เข้าใหม่ 29 หลักทรัพย์ จึงส่งผลให้ดัชนี sSET ประกอบด้วยหลักทรัพย์ทั้งหมด 118 หลักทรัพย์ เพิ่มขึ้นจากรอบทบทวนก่อนหน้าซึ่งมี 102 หลักทรัพย์ โดยหลักทรัพย์ทั้งหมดที่อยู่ในดัชนี sSET มีมูลค่าหลักทรัพย์ตามราคาตลาดรวมประมาณ 8 แสนล้านบาท คิดเป็น 5% ของมูลค่าหลักทรัพย์ตามราคาตลาดของหลักทรัพย์ทั้งหมดในตลาดหลักทรัพย์ฯ ณ สิ้นเดือนพ.ค.60
 
อนึ่งก่อนหน้านี้ มีการคาดการณ์ว่า บจ.ที่คาดจะถูกนำเข้าคำนวณใน SET50 รอบใหม่ ได้แก่ บริษัท เบอร์ลี่ ยุคเกอร์ จำกัด (มหาชน) หรือ BJC, บริษัท พลังงานบริสุทธิ์ จำกัด (มหาชน) หรือ EA, บริษัท บ้านปู เพาเวอร์ จำกัด (มหาชน) หรือ BPP
อีกทั้ง บริษัท เมืองไทย ลิสซิ่ง จำกัด (มหาชน) หรือ MTLS, บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO, บริษัทจัสมิน อินเตอร์เนชั่นแนล จำกัด (มหาชน) หรือ JAS, และบริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD
ขณะที่บจ.ที่คาดว่าจะถูกนำเข้าคำนวณใน SET100 ได้แก่ บริษัท เบอร์ลี่ ยุคเกอร์ จำกัด (มหาชน) หรือ BJC, บริษัท พลังงานบริสุทธิ์ จำกัด (มหาชน) หรือ EA, บริษัท บ้านปู เพาเวอร์ จำกัด (มหาชน) หรือ BPP, บริษัทจัสมิน อินเตอร์เนชั่นแนล จำกัด (มหาชน) หรือ JAS, บริษัท กรุ๊ปลีส จำกัด (มหาชน) หรือ GL ,บริษัท บีซีพีจี จำกัด (มหาชน) หรือ BCPG
อีกทั้ง บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK, บริษัท เมก้า ไลฟ์ไซแอ็นซ์ จำกัด (มหาชน) หรือ MEGA, บริษัท จีเอฟพีที จำกัด (มหาชน) หรือ GFPT, บริษัท อนันดา ดีเวลลอปเม้นท์ จำกัด (มหาชน) หรือ ANAN, บริษัท พรีเชียส ชิพปิ้ง จำกัด (มหาชน) หรือ PSL, บริษัท มาลีกรุ๊ป จำกัด (มหาชน) หรือ MALEE, บริษัท โพลีเพล็กซ์ (ประเทศไทย) จำกัด (มหาชน) หรือ PTL และบริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE